Ushairi wa Christopher Richard Mwashinga
Baada ya kuhitimu masomo yake ya kidato cha nne katika Shule ya Sekondari Igawilo, Mbeya mwaka 1988, Mwashinga alifaulu na kujiunga na Shule ya Sekondari ya Wavulana Songea mwezi Julai 1989. Akiwa shuleni Songea, aliandika mashairi kadha wa kadha ya Kikristo ikiwa ni pamoja na shairi lake liitwalo, ”Yesu Rafiki wa Watoto,” lililoimbwa katika mkutano wa makambi ya Songea mjini Agosti 25, 1989. Mwezi mmoja tu kabla ya mwisho wa mwaka huo, yaani siku ya Alhamisi, Novemba 30, 1989, ndipo alipoandika shairi lake linalojulikana na wengi nchini Tanzania pengine kuliko shairi lake jingine lolote; Shairi hili la beti 44, aliliita, ”Nimeguswa na Upendo wa Yesu.” Shairi la mwisho kabisa alilotunga akiwa Shule ya Sekondari ya Wavulana Songea, ni shairi fupi la beti tatu aliloliita, ”Yapendeza Kuonana,” Shairi hili aliliambatisha na barua yake ya mwisho kwa wazazi na ndugu zake waliokuwa nyumbani Uyole, Mbeya wakimsubiri awasili nyumbani baada ya kumaliza masomo yake ya kidato cha sita. Shairi hili lilitungwa Jumapili Mei 5, 1991.
Brian Rob Kimutabi
Brian Rop Kimutai almaarufu Uledi Bryan Kinda mtunga nudhumu alizaliwa mwaka wa 1993 katika hospitali ya ya Kericho mkoa wa Bonde la Ufa nchini kenya (Ambayo sasa ni kaunti ya Kericho Kulingana na katiba mpya 2010). 
Mwaka wa 2000 hadi 2007 alipata elimu ya shule ya msingi Kedowa ambapo alifuzu vyema na kujiunga na shule ya upili ya Kimasian kaunti ya Kericho. 
Baadaye mwaka wa 2010 alijiunga na shule ya Upili Boito kaunti ya Bomet ambapo alihitimu na kupata cheti cha kuhitimu masomo ya sekondari (KCSE) mwaka wa 2011. 
Mnamo mwaka wa 2012 alijiunga na Chuo cha Ualimu cha Lanet mjini Nakuru kwa stashahada ya elimu(kiswahili na somo la dini ya kikristo) ambapo alihitimu mwishoni mwa 2015.